
	ΑΝΑΚΟΙΝΟΠΟΙΗΣΗ 

Ηράκλειο, 6/6/2017
Αρ. Πρωτ.490
Προς:  

Γυμνάσια ν. Ρεθύμνου

Κοιν:
1. Προϊστάμενος Επιστημονικής και Παιδαγωγικής Καθοδήγησης  Δ/θμιας Εκπαίδευσης  Κρήτης 

2. Δ/νση  Δ/θμιας Εκπ/σης  ν.Ρεθύμνου
3. 4ο Γυμνάσιο Ρεθύμνου 


Θέμα: «Επιμορφωτική συνάντηση - Ανακεφαλαίωση μαθημάτων Τεχνολογίας»

Ο Σχολικός Σύμβουλος ΠΕ12.01 Τζωρτζάκης Ιωάννης, οργανώνει επιμορφωτική συνάντηση ανακεφαλαίωσης για όλους τους εκπαιδευτικούς που δίδαξαν, καθώς και για όσους ενδιαφέρονται να διδάξουν, τα μαθήματα της Τεχνολογίας στα Γυμνάσια του Νομού Ρεθύμνου. Η συνάντηση θα πραγματοποιηθεί την Πέμπτη 15/6/2017 και ώρα 11.00πμ – 2.00μμ. στο 4ο Γυμνάσιο Ρεθύμνου (Μάχης Κρήτης 35)
Θα γίνει ο απολογισμός των μαθημάτων, θα συζητηθούν τα προβλήματα και οι προτάσεις των εκπαιδευτικών, όπως δηλώθηκαν στα ηλεκτρονικά ερωτηματολόγια αποτίμησης, καθώς και οι βελτιωτικές προτάσεις στις παραδειγματικές μαθητικές εργασίες της Γ Γυμνασίου που στάλθηκαν για συμπλήρωση. Θα συζητηθούν επίσης τυχόν απορίες σε σχέση με εργασίες μαθητών που θα προσκομίσουν οι συμμετέχοντες

 Παρακαλούνται οι εκπαιδευτικοί να έχουν μαζί τους από μία χαρακτηριστική μαθητική εργασία κάθε τάξης της παρούσας σχολικής χρονιάς.

 Οι εκπαιδευτικοί θα πρέπει να συμπληρώσουν τα στοιχεία τους στη φόρμα που βρίσκεται στη διεύθυνση https://goo.gl/Ae6LZ4 προκειμένου να εκδοθούν οι αντίστοιχες βεβαιώσεις 

Παρακαλούνται οι κ.κ. Δ/ντές Δ/ντριες των σχολείων να διευκολύνουν τους εκπαιδευτικούς να προσέλθουν χωρίς να παρακωλύεται το πρόγραμμα του σχολείου.

Να είστε καλά

Γιάννης Τζωρτζάκης

